Transformimi gjinor në fokus
A është terapia e hormoneve apo ndryshimi kirurgjik i seksit një procedurë kozmetike, stil jetese, apo nevojë mjekësore?
Reshteri Bradley Manning, i cili u dënua ditët e fundit me 35 vjet heqje lirie në një burg ushtarak se kishte nxjerrë dokumente sekrete, njoftoi se është transformuar në femër, megjithëse pamja e tij fizike është ajo e një mashkulli. Manning nuk është i vetëm. Qindra mijëra njerëz nëpër botë e konsiderojnë veten të transformuar seksualisht, pra gjinia e tyre aktuale është e ndryshme nga gjinia e tyre biologjike. Korrespondenti i Zërit të Amerikës, Adam Phillips, foli me një eksperte të kësaj fushe lidhur me kuptimin e trasnformimit gjinor dhe me një grua që e filloi jetën si burrë. Deklarata e ushtarit Manning ka nxjerrë në vëmendje këto ditë termin “transformim gjinor’’. Kelly Wise, eksperte e seksualitetit njerëzor dhe terapiste, shpjegon se çfarë do të thotë ky term. Zonja Wise thotë se kjo është një gjendje që ndihmon kuptimin e seksit mashkull apo femër, si dhe kufirin e etiketimit social të sjelljes “mashkullore” apo “femërore”. Kjo për eksprten Wise shpesh shoqërohet me thimbje të thellë psikologjike. Ajo shpjegon se kur njerëzit vendosin të shkojnë tek ajo, kanë kaluar një periudhë shumë të gjatë të jetës duke u menduar se cilët janë. Para më shumë se 10 vjetësh, 44 vjeçarja Laura Jacobs filloi terapinë e hormoneve që më në fund do ta bënte atë fizikisht grua. Sot ajo është fizioterapiste në Nju Jork që ndihmon të tjerët të ndryshojnë gjininë, ashtu si dhe ajo. Ajo thtotë se transformimi gjinor është më i lehtë tani se në të kaluarën. Jacobs thotë se rruga që ajo ndoqi kishte qënë disa herë e vështirë, por edhe tani nuk është gjithnjë e lehtë. Edhe pse pranimi shoqëror është një rritje për njerëzit e trasformuar seksualisht, për ta dhe për shoqërinë shtohet pyetja nëse është terapia e hormoneve apo ndryshimi kirurgjik i seksit një procedurë kozmetike, stil jetese, apo nevojë mjekësore? Çfarë sigurish mjekësore ekzistojnë për këtë procedurë dhe si duhet t’i sistemojnë institucionet publike, si shkollat dhe burgjet, për shembull, njerëzit që kanë ndryshuar gjini? Kjo është një çështje me të cilën do të merren së shpejti gardianët e burgut në rastin Manning.